open-index/open-wikipedia-markdown huggingface dataset:
Vysocký kanál

**Vysocký kanál**, do roku 1978 **Vysočiansky kanál** je umelý odvodňovací kanál na Záhorí, v okrese Malacky, v katastrálnom území obce Vysoká pri Morave a mesta Stupava. Ide o celoročný vodný tok V. rádu, čisto nížinného charakteru o dĺžke 7,545 km, s rozlohou povodia 10,428 km² a s plochou odtokových oblastí 7,343 km². Vzniká vo výške  a ústi do Zohorského kanála v nadmorskej výške 

## Vznik
Vzniká výtokom zo sedimentačnej nádrže na potoku Rudavka, pod súvrším *Lábske vŕšky* (), v Záhorskej nížine, podcelku Borská nížina, v časti Záhorské pláňavy, v nadmorskej výške 

## Opis toku
Po vzniku kanál chvíľu tečie v dorastenom listnatom lese, juhovýchodojužným smerom, mierne sa stáča na viac-menej južný smer a križuje sa s elektrickým vedením vysokého napätia. Preteká trávnatou medzou v poľnohospodársky využívanej krajine a onedlho podteká miestnu účelovú komunikáciu. Prudko sa stočí na východojuhovýchod, potom opäť na juh, priberá krátky umelý ľavostranný prítok a podteká železničnú trať Zohor - Záhorská Ves. Vstupuje do intravilánu obce Vysoká pri Morave, je premostený mostom obecnej cesty a nevýrazne sa stáča na juhovýchodojuh. Po tretí krát podteká obecnú účelovú komunikáciu, nebadateľne sa stočí na juh a prijíma sprava melioračný kanál. Po tomto sútoku kanál opúšťa zastavané územie spomínanej obce, stáča sa na východojuhovýchod míňa pravobrežné poľnohospodárske budovy a neskôr mení smer na juhovýchodný. Podteká Bazovú ulicu, stále tečie v trávnatom poraste, ústi doňho zľava ďalší kanál a tok sa potom v pravom uhle oblúkom stáča na juhozápad. Križuje 22 kV elektrické drôty a vzápätí je premostený mostom cesty III. triedy 2039. Po pravom brehu míňa areál firmy na spracovanie štrkopiesku, zvonu podteká tentokrát poľnú cestu a veľkým oblúkom sa stáča na juhovýchod. Tečie v tesnej blízkosti hrádze Moravy, mení smer na južný a zakrátko opäť na juhovýchodný. Križuje sa s ďalšou cestou, pokračuje východojuhovýchodným smerom v trávnatej medzi, v poľnohospodársky obrábanej krajine, zase podteká poľnú cestu a definitívne sa stočí na východ. Tečie chvíľu listnatým lesom, vteká do bezmenného jazera a po výtoku tok pokračuje močaristou oblasťou. Naposledy je premostený mostom účelovej komunikácie a posledný krát sa križuje s vysokonapäťovým elektrickým vedením. Následne sa pravostranne vlieva do Zohorského kanála, ako jeho najväčší prítok, v nadmorskej výške 

## Zdroje

* Základná mapa ZBGIS
* GEO-porál, názvy kanálov

Kategória:Záhorie
Kategória:Vodné toky v Borskej nížine
Kategória:Vysoká pri Morave
Kategória:Stupava
Kategória:Umelé vodné toky na Slovensku
Kategória:Vodné toky v okrese Malacky
Antilátka

**Antilátka** môže byť:
*vo fyzike: antihmota
*v medicíne: protilátka

## Zdroje
* antilátka. In: 
* antilátka. In: 
* antilátka. In:
Sovince

**Sovince** je prírodná pamiatka ev. č. 1748 na severnom okraji obce Nenkovice v okrese Hodonín. Oblasť spravuje Agentúra ochrany prírody a krajiny ČR. S účinnosťou od 26. januára 2017 bola rezervácia znovu vyhlásená Nariadením Juhomoravského kraja č. 1 z toho istého dňa a bol znížený stupeň ochrany z prírodnej rezervácie na prírodnú pamiatku.

## Ochrana
### Predmet ochrany
Predmetom ochrany sú teplomilné stepné spoločenstvá na plytkých až stredne hlbokých vápnitých pôdach s výskytom početných teplomilných rastlín a živočíchov.

### Cieľ ochrany
Zachovanie charakteru krajiny, v ktorej prevažujú otvorené stanovištia s roztrúsenými stromami, predovšetkým dubmi a čerešňami, a udržanie biodiverzity.

## Galéria

Súbor:Přírodní_rezervace_Sovince,_okres_Hodonín_(03).jpg
Súbor:Přírodní_rezervace_Sovince,_okres_Hodonín_(06).jpg
Súbor:Přírodní_rezervace_Sovince,_okres_Hodonín_(07).jpg
Súbor:Přírodní_rezervace_Sovince,_okres_Hodonín_(05).jpg|Kvitnúce fialky
Súbor:Přírodní_rezervace_Sovince,_okres_Hodonín_(08).jpg|Kvitnúca prvosienka
Súbor:Přírodní_rezervace_Sovince,_okres_Hodonín_(09).jpg|Kvitnúci hlaváčik jarný
Súbor:Přírodní_rezervace_Sovince,_okres_Hodonín_(10).jpg|Kvitnúci podbeľ


## Referencie


## Pozri aj
* Zoznam chránených území v okrese Hodonín

## Externé odkazy
* Plán starostlivosti o pamiatku na roky 2015 – 2024

## Zdroj

Kategória:Chránené územia v okrese Hodonín
Kategória:Nenkovice
Kategória:Prírodné pamiatky v Česku
Rocková skupina

**Rocková skupina** alebo **roková skupina** je zoskupenie hudobníkov hrajúcich rockovú hudbu. Štandardnú zostavu rockovej skupiny tvoria štyria hráči, ktorí hrajú na sólovú gitaru, rytmickú gitaru, basgitaru a bicie. Jeden alebo dvaja členovia skupiny môžu aj spievať. Takúto zostavu využívala napríklad skupina The Beatles.

## Pozri aj
* rock
* hudobná skupina

## Zdroj
Joe Mantegna

**Joseph Anthony** „**Joe**“ **Mantegna** (* 13. november 1947, Chicago, Illinois, USA) je americký filmový, divadelný, televízny herec, dabér, producent, textár a režisér. 

Daboval hlas postavy Fat Tonyho v seriáli *[[Simpsonovci]]*. Zahral si postavu Davida Rossiho v seriáli *[[Myšlienky vraha]]*, Iana "The Sharka" vo filme *[[Rockeri]]* a nadaboval aj Grema v disney-pixarovskom animovanom filme *[[Autá 2]]*. Je držiteľom ceny Tony Award.

## Životopis
Narodil sa v Chicagu v štáte Illinois. Vyštudoval Goodman School of Drama v Chicagu. Od roku 1975 je ženatý s Arlene Vrhelovou a majú dve deti.

## Referencie

## Iné projekty

## Externé odkazy
* 
* Joe Mantegna na Internet Broadway Database

## Zdroj
* 

Kategória:Divadelní herci USA
Kategória:Filmoví herci USA
Kategória:Televízni herci USA
Kategória:Dabingoví herci USA
Kategória:Filmoví producenti USA
Kategória:Filmoví režiséri USA
Kategória:Textári piesní USA
Kategória:Držitelia ceny Tony
Kategória:Osobnosti zo Chicaga
Okazionalizmus

**Okazionalizmus** môže byť:
* filozofický smer, pozri okazionalizmus (filozofia)
* slovo vytvorené pre určitú príležitosť, pozri okazionalizmus (lingvistika)
Philip Reeve

**Philip Reeve** (* 28. február 1966, Brighton, Spojené kráľovstvo) je britský spisovateľ.

## Diela

V roku 2001 publikoval knihu *[[Smrteľné stroje]]*, ktorá je prvou časťou rovnomennej fantasy série . Nasledovali knihy *[[Predator's Gold|Zlato predátora]]*, ''Pekelné vynálezy''*, [[Zaslepené vojská]]* *a [[Stratené mesto]]*. Posledné dve knihy však boli pôvodne vydané ako jedna, *[[A Darkling Plain]]*. Za túto knižnú sériu obdržal niekoľko významných ocenení.

## Získané ceny

* Guardian Children's Fiction Prize 2006 za *A Darkling Plain*

## Iné projekty

## Externé odkazy
*Oficiálna stránka Philipa Reeve


Kategória:Anglickí spisovatelia
Kategória:Spisovatelia fantasy
Kategória:Osobnosti z Brightonu
Mašina

**Mašina** môže byť:
*hovorovo (často zároveň expresívne):
**stroj (aj v prenesenom význame)
**prístroj
**počítač
**vlak
**rušeň
**dopravný prostriedok
**tučná alebo veľká žena, pozri pod žena
*zriedkavo: machový porast, pozri pod mach
*nárečovo:
**sporák
**žehlička
**zápalka

## Zdroje
* mašina. In: 
* mašina. In: 
* mašina. In: 
* mašina. In: 
* mašina. In:
Pajer (priezvisko)

**Pajer** je slovenské priezvisko nemeckého pôvodu s najčastejším miestom výskytu v Spišskom regióne. Na Slovensku má najčastejší výskyt v Spišskej Belej, Svätom Jure, Čebovciach a v Klokočine.

## Referencie

Kategória:Priezviská na Slovensku
Kategória:Slovenské priezviská
Pražská pamiatková rezervácia

[náhľad|Obľúbený pohľad na historické jadro [Praha|Prahy s Hradom a Karlovým mostom]]
**Pražská pamiatková rezervácia** (skr. **PPR**) je najväčšou pamiatkovou rezerváciou v Česku a jedna z najväčších rezervácií na svete. Bola vyhlásená nariadením vlády Českej socialistickej republiky č. 66/1971 Zb. Počnúc rokom 1992 je zapísaná pod názvom  **Praha – historické jadro mesta** v Zozname svetového kultúrneho dedičstva UNESCO, ku ktorej je však navyše pripojený aj Zámok Průhonice s priľahlým parkom.

## Územný rozsah
[náhľad|Nariadenie vlády [Česká socialistická republika|Českej socialistickej republiky č. 66/1971 Zb. spolu s mapou]]
Rezervácia zaberá rozlohu o výmere , čo je 1,74 % z celého územia Prahy. Zahŕňa historické jadro mesta, konkrétne najmä tieto mestské časti:

* Staré Mesto, 
* Josefov, 
* Malá Strana, 
* Hradčany s Pražským hradom, 
* Nové Mesto (na východe len po Sokolskú ulicu) s Vyšehradom.

V menšej miere zasahuje aj do týchto štvrtí:

* Vinohrady (Federálne zhromaždenie, Štátna opera a Fantova budova hlavnej stanice)
* Holešovice (Letenské sady s nábrežím)
* Podolí (pôrodnica)
* Smíchov (Janáčkovo nábrežie a Horejšie nábrežie s ostrovmi).

Územný rozsah PPR je veľmi podobný rozsahu Prahy pred pripojením Holešovíc v roku 1884. Približne  z rozlohy rezervácie pripadá na rieku Vltavu. Ochranné pásmo PPR zaberá plochu .

Na území rezervácie je 1 322 pamiatkovo chránených domov, značný počet objektov drobnej architektúry, technické pamiatky a historické záhrady i parky. Z celkového počtu je 60 % objektov starších než 100 rokov, 22% pochádza z obdobia medzi rokmi 1900 až 1945 a 8% bolo postavených po roku 1945.

## Pamiatky
[náhľad|[Rotunda svätého Martina (Vyšehrad)|Rotunda svätého Martina, najstaršia zachovaná stavba v oblasti Vyšehradu]]
[náhľad|[Thunovský palác, sídlo Poslaneckej snemovne Parlamentu Českej republiky]]
*Nasledujúci zoznam uvádza len najdôležitejšie pamiatky. *'Hrubo*' sú vyznačené objekty, ktoré sú zároveň [[Národná kultúrna pamiatka Českej republiky|národné kultúrne pamiatky]].*

## Pozri aj

* Zoznam pražských pamiatok

## Zdroj

* 

Kategória:Lokality Svetového dedičstva v Česku
Kategória:Mestské pamiatkové rezervácie v Česku
Kategória:Chránené územia v Prahe
Medieval

**Medieval** môže byť:
* knižne a odborne: stredovek
* v polygrafii: druh latinky s naklonenou osou a so zosilnením oblých tvarov, pozri medieval (polygrafia)

## Pozri aj
* medievalistika

## Referencie
P-v diagram

[náhľad|Cyklus plynovej turbíny s [Braytonov cyklus|Braytonovým obehom v p-v a T-s diagramoch]]
náhľad|Cyklus s Clausiusovým-Rankinovým obehom v p-v diagrame
**p-v diagram** (iné názvy: **diagram tlak – špecifický objem**, **diagram tlak – merný objem**, **tlakový diagram**) je stavový diagram, v ktorom sa zobrazuje závislosť tlaku plynu na jeho špecifickom objeme. Na vodorovnú os sa vynáša špecifický objem (m3.kg−1) na zvislú os tlak (Pa). Používa sa na vizualizáciu termodynamických dejov a tepelných obehov v uzavrených aj otvorených systémoch.

## Porovnanie p-v a p-V diagramu

Diagram tlak – objem (p-V) je voľbou svojich súradníc viazaný na veľkosť stroja. Diagramy strojov pracujúcich inak za rovnakých podmienok s rovnakými termodynamickými procesmi sa nedajú priamo porovnať, ak majú tieto stroje rôzne pracovné objemy. Tento nedostatok sa pri používaní diagramov tlak – špecifický objem (p-v) nevyskytuje, voľba špecifického objemu ako nezávislej premennej umožňuje porovnanie rôzne veľkých strojov.

Inak sú p-v a p-V diagramy podobné a umožňujú rovnaké interpretácie (s prihliadnutím k rozdielu absolútneho/špecifického objemu):
#Každý bod v p-v diagrame určuje jednoznačne stav skúmaného plynu. Napríklad pre ideálny plyn zo stavovej rovnice ideálneho plynu vyplýva:  T = \frac{p.v}{r} 
#Spojité čiary v p-v diagrame zobrazujú rôzne termodynamické deje, pomocou ktorých sa skúmaný plyn dostane z jedného stavu do druhého. Základné termodynamické deje majú charakteristický priebeh čiar, rovnaký ako v p-V diagrame.
#Plošný obsah uzavretej plochy v p-V diagrame je úmerný špecifickej práci.

## Pozri aj
*p-V diagram
*T-s diagram

## Referencie


## Zdroje

Kategória:Diagramy v termodynamike
Kategória:Plyny
Kategória:Tlak
Pinax

náhľad|Čiernofigúrový pinax (funerálny) s dvomi otvormi na zavesenie, zobrazuje „prothesis“ pohrebný rituál, pri ktorom si smútiaca rodina trhá vlasy nad zosnulým, 2. polovica 6. stor. pred Kr., Walters Art Museum
**Pinax** (*pinax* – „doska“) je starogrécky výraz pre maľovanú dosku a pre okrúhly tanier.
 
Pinax (mn. č. *pinakes*), doska (tabuľka, obraz) zväčša obdĺžnikového tvaru, často s dvomi otvormi na zavesenie, zdobený maľbou alebo reliéfom, slúžil hlavne ako votívny dar v hrobkách alebo vo svätyniach. Pinakes boli zhotovené zvyčajne z dreva, hliny alebo bronzu (menej z mramoru) a ich výzdoba zobrazovala hlavne mytologické, obetné alebo funerálne scény (niekedy i s nápismi).
 
Drevené pinakes sa pre obmedzenú trvanlivosť dreva (drevo je citlivé na grécke podnebie) zachovali len veľmi vzácne.  Jedinečným príkladom archaických malieb na drevo sú pinakes objavené v roku 1934 v jaskyni *Saftulis* neďaleko mesta Sikyón. Do tejto jaskyne ich v 6. stor. pred Kr. zavesili návštevníci ako dary nymfám. Jeden dobre zachovaný pinax zobrazuje rodinu, ktorá sa chystá obetovať ovcu pri oltári, ďalší predstavuje trojicu žien, pravdepodobne nýmf. V jaskyni (v tzv. *Jaskyni nýmf*) sa našli i terakoty zobrazujúce bábiky, hračky a tehotné ženy. Tieto terakotové sošky neboli štandardnými obetnými darmi, ale do jaskyne nýmf boli zrejme umiestnené v súlade so všeobecným presvedčením starovekých Grékov, že nymfy pomáhajú pri pôrodoch (Euripides, *Élektra* 626).
  
Pinax alebo *pinakion* bol v starovekom Grécku aj názov taniera, ktorý sa používal na stravovanie a servírovanie. Napr. v Homérovom epose Odysea (1, 141; 16, 49) sa na pinakes podáva mäso a iné jedlá.
  
Pod názvom *Pinakes* je známy i Kallimachov katalóg kníh (papyrusových zvitkov) Alexandrijskej knižnice. Kalimachos ho zrejme nazval podľa tabuliek (pinax) pripevnených na stojanoch s knihami, na ktorých bol napísaný zoznam kníh v jednotlivých stojanoch.
 
  
Votive plaque with a scene from the Eleusinian Mysteries, 4th cent. B.C. (National Archaeological Museum of Athens, 7-23-2018).jpg|Votívny pinax zobrazujúci Eleusínske mystériá, polovica 4. stor. pred Kr.
EAM - 1st century AD pinax.jpg|Reliéfový pinax z Efezu, 1. storočie, Selçuk Efes Müzesi
Exekias, tavole da una tomba ad atene, 540 ac ca. 02.JPG|Náhrobný čiernofigúrový pinax od maliara Exékia, cca  540 – 530 pred Kr., Antikensammlung Berlin
Epiktetos ARV 78 93 Scythian archer.jpg|Červenofigúrový pinax (v tvare taniera) zobrazujúci skýtskeho lukostrelca od maliara Epiktéta, Britské múzeum


## Referencie a bibliografia

 
## Iné projekty

 
## Pozri aj
* Typológia starogréckej keramiky

Kategória:Staroveká grécka keramika
Kategória:Nádoby
Kategória:Staroveké Grécko
Álen

**Álen** (iné názvy: **aalen**, **aalenien**) je spodný stupeň (vek) strednej jury (predchádza ho toark, nasleduje bajok).**

Spodná hranica toark-álen bola stanovená v roku 2001 na základe profilu Fuentelsaz v Kastílskej časti Iberských vrchov v Španielsku.

Stanovil ho švajčiarsky geológ a paleontológ Karl David Wilhelm Mayer-Eymar v roku 1864 a pomenoval ho podľa mesta Aalen vo Württembersku. Medzi významné skameneliny álenu patria amonity *[[Ludwigia (rod)|Ludwigia]] murchisonae*, *[[Leioceras (rod)|Leioceras]] opalinum* a *[[Graphoceras (rod)|Graphoceras]] concavum*.

## Referencie

Kategória:Jura
Aalen (rozlišovacia stránka)

**Aalen** môže byť:
* mesto v Bádensko-Württembersku v Nemecku, pozri Aalen
* v geológii: spodný stupeň (vek) strednej jury, synonymá: álen, aalenien, pozri aalen (geológia)
* priezvisko, napr.:
** Leiv Aalen, nórsky evanjelický teológ (19061983)
** Odd Aalen, nórsky štatistik (* 1947)

## Pozri aj
* Ahlen
* Alen
* alén, najjednoduchší dién, uhľovodík s kumulovanými dvojitými väzbami, synonymá: propándién, propadién, funkčný vzorec: CH2=C=CH2
* Allen

## Referencie
Pajer

**Pajer** môže byť:

* priezvisko, pozri Pajer (priezvisko)
* najvyšší vrch pohoria Polárny Ural v Rusku, pozri Pajer (vrch)
Denisa Ferenčíková

**Denisa Ferenčíková** (* 26. august 1991, Tvrdošín) je slovenská florbalistka, reprezentantka Slovenska.

## Kariéra
Florbalu sa venuje od detstva, od roku 2009 pôsobí v slovenskej reprezentácii. Kariéru začala v klube FBK Tvrdošín, neskôr (v r. 2010) odišla do českej ligy, kde pôsobí v klube SC Vítkovice. V roku 2018 pôsobila jednu sezónu vo fínskom klube Classic Tampere, odkiaľ sa vrátila späť do Vítkovíc. Hrá na pozícii útočníčky a na konte má viac ako 100 reprezentačných štartov. Patrí medzi najproduktívnejšie hráčky tak ligy, ako aj reprezentácie.

## Referencie


## Zdroj
* Denisa Ferenčíková na stránkach floorbal.org 
* Štatistika na stránkach klubu

Kategória:Slovenskí florbalisti
Kategória:Osobnosti z Tvrdošína
Demonym

**Demonym** je slovo, ktoré pomenúva obyvateľov alebo domorodcov konkrétneho miesta, napríklad mesta, štátu, kontinentu alebo inej zemepisnej oblasti. Zvyčajne sa odvodzuje od názvu miesta.

Napríklad demonymy pre obyvateľov Slovenska sú *Slovák* a *Slovenka*. Demonym pre obyvateľa Prahy je *Pražan*, *[[Američania (USA)|Američan]]* označuje obyvateľa Spojených štátov amerických.

Z demonymu nie je vždy možné rozpoznať, či sa ním myslí geografické miesto pôvodu, etnický pôvod, miesto bydliska alebo občianstvo. Mnoho demonymov sa prekrýva s etnonymom, najmä u etnických skupín s najväčším zastúpením v regióne. *Slovák* tak môže byť pomenovanie pre obyvateľa Slovenska, ale aj pre príslušníka slovenského národa.

Pri viacslovných pomenovaniach miest vznikne demonym spojením týchto slov, napríklad *Slovenskonovomešťan* je obyvateľom Slovenského Nového Mesta, *Čiernohorec* je človek žijúci v Čiernej Hore.

V slovenčine sa pomenovania obyvateľov aj národov, rovnako ako u miest a krajín, píšu s veľkým začiatočným písmenom.

## Referencie

## Zdroj

Kategória:Typy slov
Kategória:Sémantika
Jozef Bokor

**Jozef Bokor** (* 22. február 1897, Trakovice† 1. apríl 1968, Nitra) bol slovenský rímskokatolícky kňaz, salezián, provinciál, zaslúžil sa o otvorenie 7. saleziánskych diel, trpiteľ za vieru – disident.

## Životopis
Ľudovú školu vychodil vo svojom rodisku. Gymnaziálne štúdiá absolvoval v Cavaglià a v Penange Monferrato (Taliansko). Saleziánsky noviciát si vykonal vo Veržej v Slovinsku (1914 – 1915). Teológiu študoval na saleziánskom Medzinárodný teologickom študentáte vo Foglizze Canavese (Taliansko). Za kňaza bol vysvätený 20. júla 1924 v Turíne (Taliansko). Pôsobil v Šaštíne, Vrábľoch, Svätom Benediku a Bratislave. V roku 1939 sa stal prvým slovenským saleziánskym provinciálom. Túto funkciu plnil až do svojej smrti (1939 – 1968).

Po násilnom zrušení Saleziánskej spoločnosti z noci z 13. na 14. apríla 1950 bol internovaný (krycia operácia pre násilnú likvidáciu mužských rehoľných rádov komunistickým režimom niesla názov Akcia K). Keďže ho zaradili do zoznamu „reakčných a neprevychovateľných“ rehoľníkov previezli ho priamo do internačného kláštora Želive v Čechách, ktorý mal prísnejší režim (19501956). V internačných kláštoroch boli všeobecne veľmi tvrdé životné podmienky.

Pre svoj aktívny náboženský postoj (a to aj napriek krutých životných podmienok a permanentným výsluchom ŠtB), sa rozhodla ŠtB po 6 rokoch internácie ho v roku 1956 zatknúť. Odsúdený bol za trestný čin združovania proti republike na trest odňatia slobody na 4. roky. Väzenie si odsedel v Hradci Králové, Valdiciach, Leopoldove, Ilave, Jičíne a v Prahe na Pankráci (19561960).

Po prepustený z väzenia s podlomeným zdravím žil striedavo v Trakoviciach a v Bratislave. Súhlas na duchovnú službu od štátu nikdy nedostal.

Ako provinciál sa zaslúžil o otvorenie 7. saleziánskych diel: Michalovce (1941), Trnava – Kopánka (1941), Topoľčany (1942), Nitra (1942), Komárno (1945), Svätý kríž nad Hronom (1946) a Hody pri Galante (1947).

## Literatúra
* KUBANOVIČ, Zlatko: *Historický náhľad do dejín slovenských saleziánov (Od dona Bosca do roku 1924)*. Bratislava : Don Bosco, 2019. ISBN 978-80-8074-436-6. S. 229 – 230.
* BOKOR, Jozef, SDB. In: 

## Externé odkazy
* Jozef Bokor http://www.saleziani.sk/images/pdf/SLK_DonBoscoDnes_2014_02.pdf#page=26 pdf

Kategória:Slovenskí rímskokatolícki kňazi
Kategória:Osobnosti z Trakovíc
Kategória:Slovenskí saleziáni
Príčina smrti

**Príčina smrti** vo všeobecnosti predstavuje *„všetky [[Choroba|choroby]], chorobné stavy, [[úraz]]y alebo iné procesy, ktoré buď viedli k [[Smrť|smrti]] alebo k nej prispeli, a okolnosti nehody alebo [[Násilie|násilia]], ktoré takéto úrazy privodili“*.

## Referencie

Kategória:Smrť
Miesto činu

**Miesto činu** je v užšom zmysle miesto, kde bol spáchaný čin. V širšom zmysle sa týmto výrazom rozumie aj okolie tohto miesta, kde sa nachádzajú stopy páchateľa alebo osôb zúčastnených na čine.

## Referencie

Kategória:Kriminalistika
Paulína Hudáková

**Paulína Hudáková** (* 23. február 1998, Švedlár) je slovenská florbalistka, reprezentantka Slovenska.

## Kariéra
Športovú kariéru začala v klube FBK Kométa Spišská Nová Ves, od roku 2017 pôsobí v klube FBC Ostrava. V slovenskej reprezentácii pôsobí od roku 2014 a dlhodobo patrí k najproduktívnejším hráčkam. Hrá na pozícii útočníčky.

## Referencie


## Zdroj
* Paulína Hudáková na stránkach floorbal.org
* Štatistika na stránkach klubu

Kategória:Slovenskí florbalisti
Kategória:Osobnosti zo Švedlára
Kádrová politika

**Kádrová politika** alebo **kádrová práca** bol nástroj budovania a udržiavania základného, spoľahlivého a pevného jadra, teda kádra, oddaných stúpencov, tvorcov a vykonávateľov politickej línie komunistickej strany.

Kádrová politika sa týkala vnútorného života komunistických strán od ich vzniku a bola jednou zo základných súčastí „leninského štýlu práce“ pri výstavbe komunistickej strany, obsiahnutá i v katalógu 21 podmienok Komunistickej internacionály pre uznanie politickej strany ako strany komunistickej. V Československu v období komunistickej totality po Februári 1948 bola kádrová politika personálnou politikou svojho druhu slúžiaca na optimalizáciu politického systému/kartelu Národného frontu s tzv. vedúcou úlohou komunistickej strany.

Kádrová politika bol súbor špecifických nástrojov, metód a opatrení na nepretržitú a úplnú kontrolu spoločnosti komunistickou stranou prostredníctvom výberu a rozmiestňovania osôb do funkčných i pracovných pozícií na základe ich „triedneho pôvodu“, politickej spoľahlivosti, stupňa oddanosti, politicko-odbornej kvalifikácie a iných podobných kritérií. Súčasťou kádrovej politiky bolo aj premiestňovanie a odstraňovanie osôb z ich dovtedajšieho funkčného postavenia po strate alebo znížení ich „kádrových predpokladov“. Kádrová politika sa uskutočňovala tzv. kádrovou prácou, ktorá zahŕňala „výber kádrov“ primárne na základe „triedneho prístupu“, tvorbu hierarchizovanej „kádrovej nomenklatúry“, výchovu, t.j. politickú a ideologickú prípravu „kádrových rezerv“, a vlastnú prácu s „kádrami“, čiže periodické alebo nárazové „kádrové previerky“ a vyhodnocovanie politických postojov i štátno-bezpečnostnej spoľahlivosti „kádra“ a jeho rodinného a spoločenského okolia, rozmiestňovanie „kádrov“ a dokumentovanie, t.j. tvorbu kádrových materiálov o objektoch kádrovej pozornosti. Orgány kádrovej práce pôsobili na každom pracovisku, podliehali vedeniu a dohľadu KSČ/KSS a viedli dokumentáciu o všetkých pracovníkoch, kádrové materiály a evidenciu tzv. nomenklatúrnych kádrov (armády, bezpečnosti, justície, akadémií vied, vysokých škôl, podnikov a úradov a pod.) viedli osobitné kádrové odbory na ÚV KSČ a ÚV KSS. V Československu dosiahla kádrová politika najvyššiu dokonalosť a účinnosť v období tzv. normalizácie po potlačení tzv. demokratizačného procesu v roku 1968. Od polovice 80. rokov 20. storočia jej účinnosť upadala. V priebehu demokratickej revolúcie v roku 1989 boli kádrové útvary podnikov rozpustené a „kádrové materiály“ boli odovzdané jednotlivým osobám, ktorých sa týkali.

## Referencie


Kategória:Politika
Luhačovické porady

**Luhačovické porady** boli v rokoch 19081913 intelektuálno-kultúrnou platformou česko-slovenskej hospodárskej, kultúrnej a politickej spolupráce.

Luhačovické porady predstavujú rokovania „predprevratových“ predstaviteľov slovenského národného života s českými a moravskými slovakofilmi z kultúrnych a hospodárskych kruhov o ideových i praktických „otázkach spoločného záujmu“. Organizoval ich pravidelne každoročne v auguste Pavel Blaho z podnetu predsedu českého národno-obranného spolku Českoslovanská jednota Josefa Rotnágla v moravskom kúpeľnom mestečku Luhačovice. Porady boli spočiatku dôverné od roku 1911 aj verejné. Zo slovenskej strany boli medzi účastníkmi najmä stúpenci idey česko-slovenskej vzájomnosti, príslušníci hlasistickej a prúdistickej generácie (okolo časopisu Hlas a Prúdy). Zúčastňoval sa Pavel Blaho, Milan Hodža, Dušan Jurkovič, Vavro Šrobár, Anton Štefánek, ale aj predstavitelia martinského politického centra – Pavol Mudroň, Matúš Dula. Z českej strany boli porady bez politicky reprezentatívneho zastúpenia. Zúčastňovali sa ich umelci, vydavatelia, etnografi, jazykovedci, podnikatelia, finančníci a pod. Porady pripravili personálnu a ideovú pôdu pre intenzívnejšiu česko-slovenskú spoluprácu v procese dezintegrácie Rakúsko-Uhorska a pri príprave projektu česko-slovenského štátu počas prvej svetovej vojny.

## Referencie

Kategória:Politika v Česko-Slovensku
Nivky za Větřákem

**Nivky za Větřákem** je prírodná pamiatka ev. č. 1741, ktorá sa nachádza v okrese Hodonín v juhozápadnom smere od obce Mutěnice v neďalekom lese pod vrchom *Větrák*. Prístup sem je veľmi jednoduchý po ceste z Mutěníc. Správa AOPK Brno.

## Ochrana
### Predmet ochrany
Predmetom ochrany je lesolúčne spoločenstvo so vzácnou kvetenou.

### Cieľ ochrany
* Zachovanie alebo zlepšenie stavu biotopu vhodného pre existenciu a rozmnožovanie hlaváčika jarného *(Adonis vernalis)*.
* Zachovanie alebo zlepšenie populácie hlaváčika jarného *(Adonis vernalis)* i celkovej biodiverzity na lokalite.

Z rastlín sa tu vyskytuje napr. zvonček bolonský *(Campanula bononiensis)*, silenka lepkavá *(Silene viscosa)*, vstavač vojenský *(Orchis militaris)*, lipkavec severný *(Galium boreale)*, jagavka konáristá *(Anthericum ramosum)*, hlaváčik jarný *(Adonis vernalis)*, prvosienka jarná *(Primula veris)* a ľalia zlatohlavá *(Lilium martagon)*.

Živočíšne druhy tu zastupuje hlavne: strakoš obyčajný *(Lanius collurio)*, kukučka obyčajná *(Cuculus canorus)*, strnádka obyčajná *(Emberiza citrinella)* a jašterica krátkohlavá *(Lacerka agilis)*.

## Referencie


## Pozri aj
* Zoznam chránených území v okrese Hodonín

## Externé odkazy
* Plán starostlivosti o pamiatku na roky 2015 – 2024
* Na stránke Jižní Valašsko 

## Zdroj

Kategória:Mutěnice (okres Hodonín)
Kategória:Chránené územia v okrese Hodonín
Kategória:Prírodné pamiatky v Česku
František Sersen

**František Sersen** (* 16. november 1894, Špačince† 7. november 1982, Pezinok) bol slovenský rímskokatolícky kňaz, salezián, spoluzakladateľ Slovenského gymnázia v Taliansku, vysokoškolský pedagóg.

## Životopis
Ľudovú školu vychodil vo svojom rodisku. Gymnaziálne štúdiá absolvoval v Taliansku v obciach Cavaglià a Penango Monferrato. Saleziánsky noviciát si vykonal v rokoch 1913 – 1914 v Ivrei (Taliansko). Teológiu študoval v Ríme  (Taliansko). Za kňaza bol vysvätený 18. decembra 1926 v Ríme. Dosiahol doktorát z teológie na Pápežskej Gregorovej univerzite. Pôsobil v Genzane (Taliansko), Vrábľoch, Svätom Benediku, Bratislave, Šaštíne, Trnave a Svätom Kríži nad Hronom, kde saleziáni v roku 1946 založili v Biskupskom kaštieli Vysokú školu bohosloveckú. Vyučoval tam morálnu teológiu (19461950).
náhľad|vľavo|Študenti s profesormi v školskom roku 1922/1923
Po násilnom zrušení Saleziánskej spoločnosti z noci z 13. na 14. apríla 1950 bol internovaný (krycia operácia pre násilnú likvidáciu mužských rehoľných rádov komunistickým režimom niesla názov Akcia K). Po prepustení z internácie žil v Charitnom domove v Pezinku, kde i zomrel.

V roku 1921 sa stal spolu zo saleziánom Viliamom Vagačom spoluzakladateľom súkromného Slovenského gymnázia v severnom Taliansku, ktoré sídlilo v obci Perosa Argentina. 

Počas pôsobenia v Šaštíne (1934 – 1936) sa zaslúžil o reštaurovanie niekdajšieho farského kostola na námestí, ktorý bol v minulosti premenený na sýpku. Kostol dodnes slúži k náboženskému účelu. Podieľal sa i na obnove  šaštínskej baziliky.

## Literatúra
* KUBANOVIČ, Zlatko: *Historický náhľad do dejín slovenských saleziánov (Od dona Bosca do roku 1924)*. Bratislava : Don Bosco, 2019. ISBN 978-80-8074-436-6. S. 267 - 269.
* SERSEN, František, SDB. In: 

## Externé odkazy
* František Sersen http://www.saleziani.sk/images/pdf/SLK_DonBoscoDnes_2014_06.pdf#page=26

## Iné projekty

Kategória:Slovenskí rímskokatolícki kňazi
Kategória:Osobnosti zo Špačiniec
Kategória:Slovenskí saleziáni
Matej Josko

**Matej Josko** (* 19. júl 1907, Liptovský Svätý Mikuláš† 11. jún 1969, Washington, D.C.) bol demokratický politik, právnik, novinár, vydavateľ, odbojár a exulant, stúpenec československej štátnosti a bratislavský redaktor *Lidových novin*.

Od roku 1935 bol člen Československej strany národnosocialistickej a jej funkcionárom na Slovensku. Počas Slovenského štátu sprostredkúval spojenie domácich občianskych odbojových skupín so západným zahraničným československým odbojom a s predstaviteľmi domáceho komunistického odboja. Bol signatárom tzv. Vianočnej dohody, vyrokovanej, uzavretej a signovanej v jeho byte. V tom čase i po vojne bol politicky v línii svojho švagra, agrárnika J. Ursínyho. Bol členom ilegálnej a povstaleckej Slovenskej národnej rady, po druhej svetovej vojne bol členom Dočasného Národného zhromaždenia. Bol jedným zo signatárov tzv. Aprílovej dohody v roku 1946.

## Referencie


Kategória:Česko-slovenskí politici
Kategória:Slovenskí politici
Kategória:Slovenskí právnici
Kategória:Slovenskí novinári
Kategória:Poslanci česko-slovenského Národného zhromaždenia
Kategória:Absolventi Právnickej fakulty Univerzity Komenského v Bratislave
Kategória:Slovenskí emigranti a exulanti
Kategória:Osobnosti česko-slovenského protifašistického odboja
Kategória:Osobnosti z Liptovského Mikuláša
Airbus A320neo

**Airbus A320neo** (*neo* znamená *new engine option*) je séria dvojmotorových prúdových úzkotrupých dopravných lietadiel na krátke a stredné trate, ktorú vyrába európska (francúzsko-nemecko-britská) spoločnosť Airbus. Séria A320neo vznikla podstatnou modernizáciou predchádzajúcej série Airbus A320 a zahŕňa modely A319neo, A320neo a A321neo. Okrem modernejších a úspornejších motorov ponúka lepšie aerodynamické vlastnosti, širšiu kabínu s lepšou zvukovou izoláciou a väčším počtom miest a nižšie prevádzkové náklady. Modernizované lietadlo vyprodukuje ročne o 5 tisíc ton COx menej, pričom produkcia NOx je o 10 až 20% nižšia.

Vývoj série A320neo sa začal v decembri 2010. Prototyp lietadla A320neo po prvýkrát vzlietol 25. septembra 2014. Dňa 25. januára 2016 bolo prvé lietadlo odovzdané zákazníkovi, ktorým sa stala Lufthansa. Na konci novembra 2019 mala spoločnosť Airbus na túto sériu 7 200 objednávok, pričom najviac na model A320neo v počte 3 963 kusov od vyše 70 leteckých spoločností. Hlavným konkurentom série A320neo je lietadlo Boeing 737 MAX.

Polovica dverí lietadiel A320neo sa vyrába v pražskom závode spoločnosti LATECOERE (predtým Letov).

## Verzie
thumb|Prototyp lietadla A319neo
[thumb|A320neo spoločnosti [China Southern Airlines]]
[thumb|A320neo [China Eastern Airlines]]
[thumb|A320neo [Frontier Airlines]]
[thumb|A321neo [TAP Air Portugal]]

Airbus sa rozhodol vyrábať tri verzie A320neo – s Airbusom A318neo sa zatiaľ nepočíta. Dĺžka, šírka ani výška a ďalšie parametre sa oproti pôvodným typom prvej série Airbusov A320 nemení. Rozpätie krídel je dlhšie o takmer 2 metre na každej strane a motory sú väčšie.

### A319neo
Verzia s kratším trupom. Prvý let sa uskutočnil 31. marca 2017. Prvý zákazník tohto typu budú americké Frontier Airlines.

### A320neo
Štandardný variant, z ktorého vychádzajú ostatné. Prvý let sa uskutočnil 25. septembra 2014. Prvým zákazníkom sa stal nemecký národný letecký dopravca Lufthansa, ktorá si objednala 115 kusov tohto typu.

### A321neo
Predĺžená verzia so spevnenou oblasťou podvozku, krídlom a ďalšími opatreniami kvôli väčšej hmotnosti. Prvý let sa uskutočnil 9. februára 2016. Spoločnosť Virgin America je prvým zákazníkom lietadiel A321neo.

## Špecifikácie

## Referencie

## Pozri aj
* Airbus A320

## Iné projekty

## Externé odkazy
* Oficiálna stránka 

## Zdroj

Kategória:Lietadlá Airbus
Kategória:Medzinárodné projekty dopravných lietadiel
Nehoda

**Nehoda** môže byť:
* všeobecne: náhla nešťastná udalosť s nepríjemnými následkami, napr.:
** v doprave:
*** dopravná nehoda
*** plavebná nehoda
*** námorná nehoda
*** železničná nehoda
*** letecká nehoda
** v baníctve: prevádzková nehoda
** v civilnej ochrane (a jadrovej energetike): radiačná nehoda
* v jadrovej energetike: každá prevádzková udalosť na jadrovom zariadení alebo udalosť pri preprave rádioaktívnych materiálov, ktorej dôsledky alebo potenciálne dôsledky nie sú zanedbateľné z hľadiska radiačnej ochrany alebo jadrovej bezpečnosti, pozri nehoda (jadrová energetika)
* román Friedricha Dürrenmatta z roku 1956, pozri Nehoda (román)
* divadelná hra, komédia Jaroslava Dietla z roku 1964, pozri Nehoda (divadelná hra)
* film:
** britská psychologická dráma z roku 1967, pozri Nehoda (film z roku 1967)
** hongkongský triler z roku 2009; slovenský festivalový názov: Náhoda, pozri Nehoda (film z roku 2009)
* priezvisko, pozri Nehoda (priezvisko), napr.:
** Zdeněk Nehoda, český futbalový útočník a manažér (* 1952)
** Michal Nehoda, český futbalový útočník, syn Zdeňka (* 1976)

## Pozri aj
* dopravná nehodovosť
* havária, radiačná havária
* krízová situácia
* mimoriadna situácia
* mimoriadna udalosť
* nehoda, porucha a zlyhanie zdravotníckej pomôcky
* poistná udalosť
* porucha, porucha (jadrová energetika)
* pracovný úraz

## Referencie
Dopravná nehoda

náhľad|Železničné nešťastie neďaleko Budapešti

**Dopravná nehoda** je nepredvídaná kolízia jedného alebo viacerých dopravných prostriedkov, pri ktorej dôjde k škode na majetku alebo zraneniu osôb. Zvyčajne sa pod týmto termínom chápe nehoda v cestnej premávke, patria sem však aj nehody na železnici alebo v leteckej doprave.

## Nehoda v cestnej premávke
Definícia v zmysle platnej legislatívy (Zákon č. 8/2009 Z. z.) znie nasledovne: „*dopravná nehoda je [[udalosť]] v [[cestná premávka|cestnej premávke]], ktorá sa stane v priamej súvislosti s premávkou vozidla a pri ktorej*:
* *sa usmrtí alebo zraní osoba, 
* sa poškodí cesta alebo všeobecne prospešné zariadenie, 
* uniknú nebezpečné veci alebo 
* na niektorom zo zúčastnených vozidiel vrátane prepravovaných vecí alebo na inom majetku vznikne hmotná škoda zrejme prevyšujúca jedenapolnásobok väčšej škody podľa Trestného zákona (pozn.: 3990 €).*“

Za dopravnú nehodu je považovaná aj škodová udalosť, ak nie je splnená niektorá z povinností účastníka škodovej udalosti, je vodič zúčastneného vozidla pod vplyvom alkoholu alebo inej návykovej látky, alebo sa odmietol podrobiť vyšetreniu na zistenie ich požitia, alebo sa účastníci škodovej udalosti nedohodli na jej zavinení.

## Referencie

## Iné projekty

## Zdroj

Kategória:Dopravné nehody
Zdravotnícka pomôcka

**Zdravotnícka pomôcka** je v zmysle zákona *„[[nástroj]], [[prístroj]], zariadenie, [[počítačový program]], [[Materiál|materiál]] alebo iný výrobok používaný samostatne alebo v kombinácii určený výrobcom na použitie pre [[Človek (Homo)|človeka]] na [[Diagnostika|diagnostické]], [[Preventívna starostlivosť|preventívne]], monitorovacie účely alebo [[Liečba|liečebné]] účely, na zmiernenie [[Ochorenie|ochorenia]] alebo na kompenzáciu zranenia, [[Zdravotné postihnutie|zdravotného postihnutia]], na skúmanie, nahradenie alebo zmenu [[Anatómia človeka|anatomickej]] časti tela alebo [[Fyziológia človeka|fyziologického]] procesu, na reguláciu [[Počatie|počatia]], ktorého hlavný účinok v [[Ľudské telo|ľudskom tele]] alebo na povrchu ľudského tela sa nezískal [[Farmakológia|farmakologickými]] prostriedkami, [[Imunológia|imunologickými]] prostriedkami ani [[Metabolizmus|metabolizmom]], ale ktorého činnosť možno podporovať týmito prostriedkami“*.

Za zdravotnícku pomôcku sa považuje aj príslušenstvo zdravotníckej pomôcky, ktoré je špecificky určené výrobcom na použitie spolu so zdravotníckou pomôckou.

## Druhy zdravotníckych pomôcok
Zákon rozlišuje niekoľko druhov zdravotníckych pomôcok:
* diagnostická zdravotnícka pomôcka
* aktívna zdravotnícka pomôcka
* aktívna implantovateľná zdravotnícka pomôcka
* zdravotnícka pomôcka na mieru
* zdravotnícka pomôcka určená na klinické skúšanie

## Nehoda, porucha a zlyhanie zdravotníckej pomôcky
*Nehoda, porucha a zlyhanie zdravotníckej pomôcky* (skr. NPZ ZP) je situácia, ktorá je v zmysle zákona Národnej rady Slovenskej republiky č. 362/2011 Z. z. o liekoch a zdravotníckych pomôckach a o zmene a doplnení niektorých zákonov v znení neskorších predpisov definovaná ako *„každá porucha fungovania alebo zmena charakteristických vlastností alebo účinnosti výkonu zdravotníckej pomôcky, alebo každý nedostatok v označení alebo v návode na použitie, ktorý:*
* *a) by mohol spôsobiť [[smrť]] alebo spôsobil smrť alebo závažné poškodenie zdravotného stavu [[pacient]]a alebo používateľa,
* *b) je príčinou sústavného sťahovania zdravotníckej pomôcky alebo zdravotníckych pomôcok rovnakého typu z trhu výrobcom alebo jeho splnomocnencom.“''

Pokiaľ takáto situácia nastane, zdravotnícki pracovníci, poskytovatelia zdravotnej starostlivosti, zdravotné poisťovne, výrobcovia a ich splnomocnenci sú povinní ju bezodkladne oznámiť štátnemu ústavu pre kontrolu liečiv.

## Referencie

Kategória:Medicína
Janka Procházková-Wielander

**Janka Procházková-Wielander** (* 1. september 1960, Prievidza† 16. november 2015, Trnava) bola slovenská speváčka.

## Životopis
Absolvovala Strednú elektrotechnickú školu v Handlovej kde už počas štúdia úspešne vystupovala s akustickou gitarou na rôznych školských akciách. Po maturite účinkovala ako speváčka v skupine Rozlet. Prvý výraznejší úspech v speváckej kariére dosiahla v roku 1979 keď vyhrala prvé miesto v amatérskej speváckej súťaži *Krištáľová váza* v Zemianskych Kostoľanoch. Vďaka úspechu na ďalšej celoslovenskej speváckej súťaži *Bystrické zvony* v Banskej Bystrici (1980 - 1981) dostala možnosť vystupovať v sprievodnej skupine Scarabeus speváka Karola Konárika. Spolu absolvovali turné vystúpení po Škandinávii. Následne sa venovala rodine a deťom a to až do roku 1992, kedy sa začala intenzívnejšie venovať speváckej kariére. Spievala v kapele *Dolanská šestka* v Doľanoch, v roku 1994 jej Ivan Krajíček ponúkol účinkovať v pesničkovej súťaži REPETE kde spievala piesne z repertoáru Tatiany Hubinskej a Evy Kostolányiovej („Ako malý psík“, „Ťuk-ťuk“, „Poď, poď, poď, prosím“, „Mestom zvoní smiech“). Neskôr, spolu s Ľubošom Bilským vyrazila na turné po Česku, Nemecku a Rakúsku.

## Diskografia
### Kompilačné
* *Postačí zopár piesní*

### CD
* *Alte Schlager*
* *Ružové šťastie* (Semeš Recording, 2000)

## Referencie

Kategória:Slovenské speváčky
Kategória:Slovenské popové speváčky
Kategória:Osobnosti z Prievidze
Vans

**Vans** je americká firma vyrábajúca obuv a oblečenie založená Paulom Van Dorenom v roku 1966, ktorá sídli v Kalifornii. Historicky prvá pobočka firmy Vans sa nachádza na adrese 704 East Broadway v meste Anaheim. Topánky Vans nosia predovšetkým mladí a tínedžeri.

## História
náhľad|Športové topánky Vans Classic
Značka Vans bola založená v roku 1966 Paul Van Dorenom. Van Doren sa narodil v roku 1930 v Bostone. Jeho matka pracovala v Randyho obuvníckej firme, kde potom, čo odišiel zo školy, pracoval aj on sám. Po nejakej dobe sa stal výkonným riaditeľom tejto firmy. Paul Van Doren však celý svoj život túžil si založiť svoju vlastnú firmu, čo tiež dokázal so svojimi priateľmi a svojim bratom Jimom Van Dorenom.

Firmu založili v Cypress v Kalifornii, neskôr otvorili maloobchodnú predajňu na adrese 704 East Broadway. Obľuba značky Vans pomaly, ale isto stúpala – vrchol prišiel v roku 1982, kedy sa vo filme *Fast Times at Ridgemont High* objavil hlavný hrdina, Sean Penn, v modeli Vans Slip-On. Vďaka tomu sa začali topánky Vans predávať po celých Spojených štátoch, a neskôr aj po celom svete.

V roku 2000 sa Vans umiestnila na prvom mieste v zozname najlepších malých spoločností v Amerike časopisu *[[Forbes]]*.

## Referencie

## Pozri aj
* Converse (obuv)
* Randy
* Keds

## Iné projekty

## Externé odkazy
* History of Vans  

## Zdroj

Kategória:Podniky v USA
Kategória:Obuvnícke podniky
Nad Vápenkou

**Nad Vápenkou** je prírodná pamiatka ev. č. 2139 južne od obce Velká nad Veličkou v okrese Hodonín. Oblasť spravuje Krajský úrad Juhomoravského kraja.

## Ochrana
Dôvodom ochrany je zachovanie xerotermných spoločenstiev, chránených a ohrozených druhov rastlín a živočíchov.

### Flóra
Na stepných stráňach sa vyskytuje najbohatšia populácia ponikleca veľkokvetého *(Pulsatilla grandis)* v Bielych Karpatoch. Zo osobitne chránených druhov rastlín sa tu vyskytuje: vstavač vojenský *(Orchis militaris)*, neotinea počerná *(Orchis ustulata)*, vstavač bledý *(Orchis pallens)*, päťprstnica obyčajná *(Gymnadenia conopsea)* a päťprstnica hustokvetá *(Gymnadenia densiflora)*, ľan žltý *(Linum flavum)*, kozinec dánsky *(Astragalus danicus)* a ďalšie. 

### Fauna
Na vegetáciu je viazaný svojím výskytom aj rad teplomilných druhov hmyzu. čmeľ záhradný *(Bombus hortorum)*, čmeľ skalný *(Bombus lapidarius)*, mravce *(Formica pratensis)*. Žije tu tiež jašterica krátkohlavá *(Lacerta agilis)* a z vtákov, hniezdia tu pŕhľaviar čiernohlavý *(Saxicola rubicola)*, strakoš obyčajný *(Lanius collurio)* a strnádka lúčna *(Emberiza calandra)*.

## Referencie


## Pozri aj
* Zoznam chránených území v okrese Hodonín

## Externé odkazy
* Plán starostlivosti o pamiatku na roky 2010 – 2020

## Zdroj

Kategória:Chránená krajinná oblasť Biele Karpaty
Kategória:Lúky v Česku
Kategória:Velká nad Veličkou
Kategória:Chránené územia v okrese Hodonín
Kategória:Prírodné pamiatky v Česku
Bachledova dolina

**Bachledova dolina** je dolina na pomedzí Spišskej Magury, Belianskych Tatier a Podtatranskej brázdy. Patrí do katastra obce Ždiar a mesta Vysoké Tatry.

## Turizmus
Dolina je známou rekreačnou oblasťou letnej i zimnej turistiky. Stredisko Ski Bachledova ponúka možnosti ubytovania i rekondície, no tiež možnosti sánkovania, korčuľovania, lyžiarskej školy, detského ihriska či prechádzku náučným chodníkom. V severnej časti sa nachádzajú lyžiarske vleky a lanovky, na hrebeni prepojené so strediskom v Jezersku. Lyžiarsky vlek slúži v letnom období ako výťah bobovej dráhy. Na hrebeni stojí rozhľadňa i atraktívny a bezbariérový chodník korunami stromov.

## Prístup
Dolina i rekreačná oblasť je prístupná cestou, odbočujúcou z I/66 (Spišská Belá – Ždiar – Tatranská Javorina). Popri ceste a neskôr popri vleku vedie  žltá značka z rázcestia *Ždiar, Bachledova dolina* na *Malú poľanu* ku chodníku v korunách stromov. Hrebeňom vedie z Magurského sedla na Magurku  modro značený chodník.

## Galéria

Súbor:Dolina Bachledzka MS7.jpg|Lyžiarske stredisko
Súbor:Chodnik Korunami Stromov.jpg|Chodník korunami stromov
Súbor:Ski Bachledowa 8MS6.jpg|Bobová dráha
Súbor:Ski Bachledowa MS6.jpg|Rozhľadňa


## Referencie

## Iné projekty

Kategória:Ždiar
Kategória:Spišská Magura
Kategória:Podtatranská brázda
Kategória:Doliny v Belianskych Tatrách
Očovské louky

**Očovské louky** je prírodná pamiatka ev. č. 1492, nachádzajúca sa v okrese Hodonín, na východnom okraji mesta Hodonín medzi obytnou zástavbou a *Očovským lesom*. Cez prírodnú pamiatku prechádzajú dve vedenia vysokého napätia. Patrí pod správu AOPK Brno.

## Ochrana
Predmetom ochrany sú vlhké ostricové lúky s radom vzácnych druhov rastlín i živočíchov, a to predovšetkým vtáctva. Nepriaznivé zásahy na okolitých pozemkoch, ako napr. formou meliorácie, viedli k zmene prírodných podmienok v lokalite, spôsobené najmä kolísaním a celkovým poklesom hladiny spodnej vody. Lúky preto už nie sú toľko podmáčané, čo spôsobuje zmenu druhovej skladby a vytláčanie pôvodného vodomilného rastlinstva suchomilným.

Pôvodné druhy ako mlieč močiarny *(Sonchus palustris)*, púpava močiarna *(Taraxacum limosum)* tak postupne vymierajú. Stále sa tu ale vyskytujú niektoré druhy obojživelníkov, ako napr. kunka červenobruchá *(Bombina bombina)*, ropucha bradavičnatá *(Bufo bufo)*, či ropucha zelená *(Bufo viridis)*.

## Referencie


## Pozri aj
* Zoznam chránených území v okrese Hodonín

## Externé odkazy
* Plán starostlivosti o pamiatku na roky 2012 - 2021

## Zdroj

Kategória:Lúky v Česku
Kategória:Hodonín
Kategória:Chránené územia v okrese Hodonín
Kategória:Prírodné pamiatky v Česku
Kónstantinos Manasses

**Kónstantinos Manasses** alebo **Konštantín Manasses** (*okolo 1115/1130, Konštantínopol† asi 1187, Nafpaktos) bol byzantský spisovateľ, historik a diplomat. Svoj život prežil na dvore byzantského cisára Manuela I. Ku koncu života bol ustanovený metropolitom v Nafpakte (na kresťanskom Západe neskôr známe ako Lepanto). 

Napísal veršovanú kroniku zachytávajúcu dejiny sveta od jeho stvorenia po koniec vlády byzantského cisára Nikefora III.

## Dielo
* *Hodoiporikon*
Cestopis opisujúci autorovo putovanie do Jeruzalema v roku 1160 v rámci cisárskej diplomatickej misie. Obsahuje viacero zážitkov a komentárov.

* *Aristandros a Kallithea* (*Ek tón kata Aristandron kai Kallithean*O Aristandrovi a Kallithei)
Ľúbostný veršovaný román založený na antickej predlohe, zachoval sa len v zlomkoch. Písaný je päťnásťslabičným jambom, t. j. veršom ľudovej poézie.

* *Chroniké synopsis*
Svetová kronika popisujúca historické udalosti do nástupu Komnénovcov na byzantský trón v roku 1081. Dielo je napísané veršovanou formou, skladá sa z 6733 päťnásťslabičných jambových veršov a vyznačuje sa najmä vysoko umeleckým rétorickým štýlom. Kronika vznikla na popud švagrinej Manuela I., princeznej Ireny. Dielo je pomerne hodnoverné, favorizuje ale byzantskú dvorskú aristokraciu (odsudzuje meštiansky orientovaného Nikefora III.) a nachádza sa v ňom aj niekoľko zidealizovaných pasáží (Zóé a Michal IV.). Dielo sa tešilo veľkej obľube a vyšla i jeho prozaická verzia, a neskôr aj pokračovanie. V 14. storočí bolo dielo v Bulharsku preložené do slovanského jazyka a doplnené o miestne dejiny.

* popisy umeleckých diel (*ekfraseisy*)
* oslavné reči (panegyriky)

## Poznámky

## Referencie

Kategória:Byzantskí historici
Kategória:Byzantskí kronikári
Kategória:Úmrtia v 1187
Kategória:Narodenia v 1130
Kategória:Byzantské osobnosti z Konštantínopola
Špecifický objem

**Špecifický objem** (iný názov **merný objem**) je intenzívna stavová veličina. Udáva objem, ktorý pri daných podmienkach zaberie definované množstvo látky. Označuje sa v a jeho jednotkou je m3.kg−1. Špecifický objem objem je recipročnou veličinou k hustote.

:  v = \frac{V}{m} = \frac{1}{\rho} 

kde:
*v – špecifický objem (m3.kg−1)
*V – objem (m3)
*m – hmotnosť (kg)
*\rho – hustota (kg.m−3)

## Použitie
V termodynamike, vo vzťahoch opisujúcich stav látky a v termodynamických tabuľkách sa dáva prednosť používaniu špecifického objemu pred hustotou. Špecifický objem je tiež nezávislá premenná v p-v diagramoch.

## Zdroje
*

Kategória:Termodynamika
Kategória:Fyzikálne vlastnosti materiálov
Mori Ranmaru

náhľad|Ranmaru Mori
**Mori Ranmaru** (森 蘭丸, * 1565† 21. jún 1582), známy tiež ako **Mori Naritoši** (森 成利), bol synom Moriho Jošinariho z provincie Mino. Mal piatich bratov a bol členom klanu Mori, potomkov klanovej línie Seiwa Gendži.

## Biografia
Už od skorého veku bol služobník a strážca daimjá Odu Nobunagu. Známy svojim talentom, lojalitou a nezvyčajnou krásou, bol Ranmaru menovaný práve na tento dôležitý post. V Ómi dostal 500 koku a po smrti Takedu Kacujoriho, bol na zámku Iwamura ocenený 50 000 koku. Ranmaru a jeho mladší bratia zahynuli pri obrane Odu Nobunagu počas incidentu Honnó-dži. Jeho odvaha a odhodlanosť je často spomínaná skrz japonskou históriou, najmä však v období Edo kvôli jeho rozhodnutiu spáchať seppuku a nasledovať Nobunagovu smrť.

Ich vzťah je príkladom tradície nanšoku – intímneho vzťahu – a je často obdivovaný kvôli svojej intenzite. V nanšoku literatúre obdobia Edo bolo chápané, že Odu a Moriho spájal sexuálny vzťah, ktorý bol na tú dobu bežný.

## Zdroje

Kategória:Narodenia v 1565
Kategória:Úmrtia v 1582
Kategória:Úmrtia 21. júna
Kategória:Osobnosti obdobia Sengoku
Kategória:Obete samovrážd
Kategória:Japonské LGBT osobnosti